บ่อกุ้งเที่ยงทูลย์
วันนี้ก็ได้มีโอกาสผ่านมาทางอำเภอเทิงจึงขอแวะชิมของเด็ดประจำอำเภอนั่นก็คือบ่อกุ้ง
ร้านนี้ตั้งมาหลายปีแล้ว ทานครั้งล่าสุดก็ประมาณ 6 ปีก่อน ร้านมีการปรับปรุงที่ดีขึ้น 
พิกัด - หากมาจากถนนใหญ่จากตัวอำเภอเมือง ซอยจะอยู่ด้านขวามือ มีป้ายขนาดใหญ่ติดอยู่ว่าในซอยนั้นมีบ่อกุ้งอะไรอยู่บ้าง เมื่อเลี้ยวเข้าซอยก็ตรงมาเรื่อยๆประมาณเกือบกิโลก็จะเป็นหน้าร้านเลย
บรรยากาศ - เงียบสงบ ข้างในร้านมีต้นไม้ทำให้ร่มเย็นดี มีบ่อกุ้งทุ่งนาภูเขาอยู่หลังร้าน บรรยากาศดี
ทางร้านมีห้องคาราโอเกะ ที่นั่งแบบโต๊ะและที่นั่งแบบซุ้ม
อาหาร - มีอาหารหลากหลาย 
ราคา - ค่อนข้างแพง แต่ก็คุ้มอยู่กับปริมาณและความอร่อย
สั่งมาทาน3เมนูได้แก่
1.กุ้งเผาคัด ครึ่งกิโล (250.-) กุ้งสดเหนียวหนึบแน่นๆเนื้อๆจิ้มกับน้ำจิ้มซีฟู้ดให้รสชาติเปรี้ยวเผ็ดอร่อยตัดกับความหวานจากเนื้อกุ้งสดเผา กุ้งตัวค่อนข้างโตทุกตัว 
2.ปลาเส้น (220.-ไซส์กลาง) ปลาทับทิมชุบแป้งทอดกรอบคู่น้ำจิ้มไก่และน้ำจิ้มบ๊วย คละกันกับถั่วฝักยาวและหัวหอมชุบแป้งทอด รวมๆ กรอบแต่มีกลิ่นคาวปลาบ้าง ซึ่งไม่ค่อยชอบเท่าไหร่แต่ทานได้อร่อยด
3.ตำไทย (35.-)เสริ์ฟพร้อมหมี่ผัดซีอิ๊ว รสชาติไม่อร่อย ไม่ถึงรสชาติของส้มตำ จืดๆไม่เน้นรสชาติไปทางใด 
การให้บริการ - ปานกลาง พนักงานยิ้มแย้มแจ่มใสแต่เรียกตัวค่อนข้างยาก
ระยะเวลาการทำอาหาร - ค่อนข้างเร็วสำหรับเมนูแบบนี้
สำหรับคนที่จะไปเทิงหรือมีโอกาสผ่านไป ร้านบ่อกุ้งเที่ยงทูลย์ก็เป็นอีกร้านหนึ่งที่แนะนำให้ไปเลยทีเดียวค่ะ